title: Provedbena uredba Komisije (EU) br. 1156/2014 оd 29. listopada 2014. o ispravku slovenske inačice Uredbe Komisije (EZ) br. 1135/2009 o uvođenju posebnih uvjeta kojima se uređuje uvoz određenih proizvoda podrijetlom ili poslanih iz Kine i o stavljanju izvan snage Odluke Komisije 2008/798/EZ (Tekst značajan za EGP)

text:
               30.10.2014

               HR

               Službeni list Europske unije

               L 309/29

         PROVEDBENA UREDBA KOMISIJE (EU) br. 1156/2014
   оd 29. listopada 2014.
   o ispravku slovenske inačice Uredbe Komisije (EZ) br. 1135/2009 o uvođenju posebnih uvjeta kojima se uređuje uvoz određenih proizvoda podrijetlom ili poslanih iz Kine i o stavljanju izvan snage Odluke Komisije 2008/798/EZ
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i zahtjeva propisa o hrani, o osnivanju Europske agencije za sigurnost hrane i utvrđivanju postupaka u pitanjima sigurnosti hrane (1), a posebno njezin članak 53. stavak 1. točku (b),
   budući da:

               (1)

               Slovenska jezična inačica Uredbe Komisije (EZ) br. 1135/2009 (2) sadržava jednu grešku koja se ponavlja, tj. pogrešan je izraz „subjekti u poslovanju s hranom i hranom za životinje”. Stoga je potreban ispravak slovenske jezične inačice. To ne utječe na ostale jezične inačice.

               (2)

               Uredbu (EZ) br. 1135/2009 treba stoga na odgovarajući način izmijeniti.

               (3)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odnosi se samo na slovensku jezičnu inačicu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. listopada 2014.

            Za Komisiju

            Predsjednik

         José Manuel BARROSO

      (1)  SL L 31, 1.2.2002., str. 1.

      (2)  Uredba Komisije (EZ) br. 1135/2009 od 25. studenoga 2009. o uvođenju posebnih uvjeta kojima se uređuje uvoz određenih proizvoda podrijetlom ili poslanih iz Kine i o stavljanju izvan snage Odluke Komisije 2008/798/EZ (SL L 311, 26.11.2009., str. 3.).


title: Provedbena uredba Komisije (EU) br. 188/2014 оd 26. veljače 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               27.2.2014

               HR

               Službeni list Europske unije

               L 57/27

      PROVEDBENA UREDBA KOMISIJE (EU) br. 188/2014
   оd 26. veljače 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. veljače 2014.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  54,9

                  TN

                  71,0

                  TR

                  99,2

                  ZZ

                  75,0

                  0707 00 05

                  EG

                  182,1

                  JO

                  188,1

                  MA

                  114,7

                  TR

                  155,9

                  ZZ

                  160,2

                  0709 91 00

                  EG

                  72,9

                  ZZ

                  72,9

                  0709 93 10

                  MA

                  29,5

                  TR

                  103,8

                  ZZ

                  66,7

                  0805 10 20

                  EG

                  53,5

                  IL

                  67,5

                  MA

                  48,5

                  TN

                  52,2

                  TR

                  69,8

                  ZA

                  63,5

                  ZZ

                  59,2

                  0805 20 10

                  IL

                  133,5

                  MA

                  91,9

                  TR

                  110,6

                  ZZ

                  112,0

                  0805 20 30, 0805 20 50, 0805 20 70, 0805 20 90

                  IL

                  140,9

                  MA

                  107,5

                  PK

                  46,0

                  TR

                  72,8

                  US

                  122,9

                  ZZ

                  98,0

                  0805 50 10

                  EG

                  57,3

                  TR

                  60,0

                  ZZ

                  58,7

                  0808 10 80

                  CN

                  115,6

                  MK

                  30,8

                  US

                  157,0

                  ZZ

                  101,1

                  0808 30 90

                  AR

                  132,9

                  CL

                  195,7

                  CN

                  53,3

                  TR

                  146,4

                  US

                  197,4

                  ZA

                  99,1

                  ZZ

                  137,5

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/832 оd 28. svibnja 2015. o pokretanju ispitnog postupka o mogućem izbjegavanju kompenzacijskih mjera uvedenih Provedbenom uredbom Vijeća (EU) br. 1239/2013 na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine uvozom kristalnih silicijskih fotonaponskih modula i ključnih elemenata (tj. ćelija) poslanih iz Malezije i Tajvana, neovisno o tome jesu li deklarirani kao proizvod podrijetlom iz Malezije i Tajvana, te o uvjetovanju takvog uvoza evidentiranjem

text:
               29.5.2015

               HR

               Službeni list Europske unije

               L 132/53

         PROVEDBENA UREDBA KOMISIJE (EU) 2015/832
   оd 28. svibnja 2015.
   o pokretanju ispitnog postupka o mogućem izbjegavanju kompenzacijskih mjera uvedenih Provedbenom uredbom Vijeća (EU) br. 1239/2013 na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine uvozom kristalnih silicijskih fotonaponskih modula i ključnih elemenata (tj. ćelija) poslanih iz Malezije i Tajvana, neovisno o tome jesu li deklarirani kao proizvod podrijetlom iz Malezije i Tajvana, te o uvjetovanju takvog uvoza evidentiranjem
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice (1) (Osnovna uredba), a posebno njezin članak 23. stavak 4. i članak 24. stavak 5.,
   nakon što je obavijestila države članice,
   budući da:
   A.   ZAHTJEV

               (1)

               Europska komisija („Komisija”) zaprimila je zahtjev u skladu s člankom 23. stavkom 4. i člankom 24. stavkom 5. Osnovne uredbe za ispitivanje mogućeg izbjegavanja kompenzacijskih mjera uvedenih na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine te za uvjetovanje evidentiranjem uvoza kristalnih silicijskih fotonaponskih modula i ključnih elemenata (tj. ćelija) poslanih iz Malezije i Tajvana, neovisno o tome jesu li deklarirani kao proizvod podrijetlom iz Malezije i Tajvana.

               (2)

               Zahtjev je 15. travnja 2015. podnijelo društvo SolarWorld AG, proizvođač kristalnih silicijskih fotonaponskih modula i ključnih elemenata (tj. ćelija) iz Unije, odnosno zainteresirana strana u smislu članka 23. stavka 4. Osnovne uredbe.

         B.   PROIZVOD

               (3)

               Proizvod na koji se odnosi moguće izbjegavanje mjera kristalni su silicijski fotonaponski moduli ili ploče i ćelije vrste koja se rabi u kristalnim silicijskim fotonaponskim modulima ili pločama (debljina ćelija nije veća od 400 mikrometara), trenutačno razvrstani u oznake KN ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 i ex 8541 40 90 i podrijetlom ili poslani iz Narodne Republike Kine, osim ako su u provozu u smislu članka V. GATT-a („predmetni proizvod”).

               (4)

               Sljedeće vrste proizvoda isključene su iz definicije predmetnog proizvoda:

                           —

                           solarni punjači koji se sastoje od manje od šest ćelija, prijenosni su i opskrbljuju uređaje energijom ili pune baterije,

                           —

                           tankoslojni fotonaponski proizvodi,

                           —

                           kristalni silicijski fotonaponski proizvodi koji su trajno integrirani u električnu robu kada funkcija električne robe nije proizvodnja energije i kada navedena električna roba koristi električnu energiju proizvedenu pomoću integriranih kristalnih silicijskih fotonaponskih ćelija,

                           —

                           moduli ili ploče izlaznog napona od najviše 50 V DC i izlazne snage od najviše 50 W samo za izravnu uporabu kao punjači baterija u sustavima s istim svojstvima u pogledu napona i snage.

               (5)

               Proizvod iz ispitnog postupka istovjetan je proizvodu definiranom u prethodnim uvodnim izjavama 3. i 4., ali je poslan iz Malezije i Tajvana, neovisno o tome je li deklariran kao proizvod podrijetlom iz Malezije i Tajvana, i trenutačno je razvrstan u iste oznake KN kao predmetni proizvod („proizvod iz ispitnog postupka”).

         C.   POSTOJEĆE MJERE

               (6)

               Mjere koje su trenutačno na snazi i koje se na prvi pogled izbjegavaju kompenzacijske su mjere uvedene Provedbenom uredbom Vijeća (EU) br. 1239/2013 (2) („postojeće mjere”).

         D.   OSNOVA

               (7)

               Zahtjev sadržava dostatne dokaze o izbjegavanju kompenzacijskih mjera na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine uvozima proizvoda iz ispitnog postupka poslanog iz Malezije i Tajvana.

               (8)

               Dostavljen je sljedeći dokaz.

               (9)

               Zahtjev upućuje na znatnu promjenu u strukturi trgovine povezanu s izvozom iz Narodne Republike Kine, Malezije i Tajvana u Uniju do koje je došlo nakon uvođenja mjera, pri čemu za tu promjenu nema dostatnog valjanog razloga ili gospodarskog opravdanja osim uvođenja te pristojbe.

               (10)

               Čini se da ta promjena proizlazi iz otpreme predmetnog proizvoda preko Malezije i Tajvana za Uniju. Međutim ispitnim su postupkom obuhvaćene sve prakse, postupci ili djelovanja za koje nema dostatnog valjanog razloga ili gospodarskog opravdanja osim uvođenja kompenzacijske pristojbe.

               (11)

               Nadalje, zahtjev sadržava dostatne dokaze da su popravni učinci postojećih kompenzacijskih mjera na predmetni proizvod umanjeni, i u pogledu količine i u pogledu cijene. Čini se da je uvoz predmetnog proizvoda zamijenjen znatnim količinama uvoza proizvoda iz ispitnog postupka. Osim toga postoje dostatni dokazi o tome da se uvoz proizvoda iz ispitnog postupka obavlja po cijenama koje su niže od neštetne cijene utvrđene u ispitnom postupku koji je doveo do postojećih mjera.

               (12)

               Naposljetku, zahtjev sadržava dostatne dokaze o tome da se cijene proizvoda iz ispitnog postupka i dalje subvencioniraju kako je prethodno utvrđeno.

         E.   POSTUPAK

               (13)

               S obzirom na prethodno navedeno, Komisija je zaključila da postoje dostatni dokazi na temelju kojih se može opravdati pokretanje ispitnog postupka u skladu s člankom 23. stavkom 4. Osnovne uredbe, a uvoz proizvoda iz ispitnog postupka, neovisno o tome je li deklariran kao proizvod podrijetlom iz Malezije i Tajvana, uvjetovati evidentiranjem, u skladu s člankom 24. stavkom 5. Osnovne uredbe.

               (14)

               Vlade Narodne Republike Kine, Malezije i Tajvana pozvane su na savjetovanje.

         (a)   Upitnici

               (15)

               Kako bi dobila informacije koje smatra potrebnima za svoj ispitni postupak, Komisija će poslati upitnike poznatim izvoznicima/proizvođačima i poznatim udruženjima izvoznika/proizvođača u Maleziji i Tajvanu, poznatim izvoznicima/proizvođačima i poznatim udruženjima izvoznika/proizvođača u Narodnoj Republici Kini, poznatim uvoznicima i poznatim udruženjima uvoznika u Uniji i nadležnim tijelima Narodne Republike Kine, Malezije i Tajvana. Prema potrebi informacije se mogu tražiti i od industrije u Uniji.

               (16)

               U svakom slučaju, sve zainteresirane strane trebale bi se odmah javiti Komisiji, a najkasnije u rokovima određenima u članku 3. ove Uredbe, i zatražiti upitnik u roku određenom u članku 3. stavku 1. ove Uredbe, s obzirom na to da se rok određen u članku 3. stavku 2. ove Uredbe primjenjuje na sve zainteresirane strane.

               (17)

               Nadležna tijela Narodne Republike Kine, Malezije i Tajvana bit će primjereno obaviještena o pokretanju ispitnog postupka.

         (b)   Prikupljanje informacija i održavanje saslušanja

               (18)

               Sve zainteresirane strane ovime se pozivaju da iznesu svoja stajališta u pisanom obliku i dostave dokaze kojima ih potkrjepljuju. Nadalje, Komisija može saslušati zainteresirane strane uz uvjet da one podnesu zahtjev u pisanom obliku i da dokažu da postoje posebni razlozi zbog kojih ih treba saslušati.

         (c)   Izuzeće od evidentiranja uvoza ili od mjera

               (19)

               U skladu s člankom 23. stavkom 5. Osnovne uredbe, uvoz proizvoda iz ispitnog postupka može se izuzeti od evidentiranja ili mjera ako se uvoz ne smatra izbjegavanjem mjera.

               (20)

               Budući da se moguće izbjegavanje mjera odvija izvan Unije, izuzeća se u skladu s člankom 23. stavkom 5. Osnovne uredbe mogu dodijeliti proizvođačima proizvoda iz ispitnog postupka u Maleziji i Tajvanu koji mogu dokazati da nisu povezani (3) ni s jednim proizvođačem koji podliježe postojećim mjerama (4) te za koje se utvrdi da ne sudjeluju u praksi izbjegavanja mjera, kako je utvrđeno člankom 23. stavkom 3. Osnovne uredbe. Proizvođači koji žele dobiti izuzeće trebaju podnijeti zahtjev koji je valjano potkrijepljen dokazima u roku navedenom u članku 3. stavku 3. ove Uredbe.

         F.   EVIDENTIRANJE

               (21)

               U skladu s člankom 24. stavkom 5. Osnovne uredbe, uvoz proizvoda iz ispitnog postupka trebao bi podlijegati evidentiranju kako bi se osiguralo da se, ako se ispitnim postupkom utvrdi izbjegavanje mjera, od dana kada je uvedeno evidentiranje takvog uvoza poslanog iz Malezije i Tajvana mogu ubirati kompenzacijske pristojbe u odgovarajućem iznosu.

         G.   CARINSKA DEKLARACIJA

               (22)

               Statistički podaci o kristalnim silicijskim fotonaponskim modulima i ključnim elementima (tj. ćelijama) često se izražavaju u vatima. Međutim, u Kombiniranoj nomenklaturi iz Priloga I. Uredbi Vijeća (EEZ) br. 2658/87 (5) nije utvrđena takva dodatna jedinica za kristalne silicijske fotonaponske module i ključne elemente (tj. ćelije). Stoga je potrebno predvidjeti da se za uvoz proizvoda iz ispitnog postupka u deklaraciji za puštanje robe u slobodan promet moraju navesti ne samo podaci o težini u kilogramima ili tonama, već i vrijednost u vatima. Vrijednost u vatima navodi se za oznake TARIC 8541409022, 8541409023, 8541409032 i 8541409033.

         H.   ROKOVI

               (23)

               U interesu pouzdanosti postupka potrebno je navesti rokove u kojima:

                           —

                           se zainteresirane strane mogu javiti Komisiji, izložiti svoje stavove u pisanom obliku i dostaviti odgovore na upitnik ili bilo koje druge informacije koje treba uzeti u obzir tijekom ispitnog postupka,

                           —

                           proizvođači u Maleziji i Tajvanu mogu zatražiti izuzeće od evidentiranja uvoza ili od mjera,

                           —

                           zainteresirane strane mogu podnijeti pisani zahtjev da ih Komisija sasluša.

               (24)

               Važno je skrenuti pozornost na činjenicu da je za ostvarivanje većine postupovnih prava predviđenih Osnovnom uredbom potrebno da se zainteresirana strana javi Komisiji u rokovima utvrđenima u članku 3. ove Uredbe.

         I.   NESURADNJA

               (25)

               U slučajevima u kojima zainteresirana strana odbija pristup ili ne pruža potrebne informacije u zadanim rokovima ili ako znatno ometa ispitni postupak, pozitivni ili negativni nalazi mogu se donijeti na temelju dostupnih činjenica u skladu s člankom 28. Osnovne uredbe.

               (26)

               Ako se utvrdi da je zainteresirana strana dostavila lažne ili obmanjujuće informacije, informacije se zanemaruju, a mogu se koristiti dostupne činjenice.

               (27)

               Ako zainteresirana strana ne surađuje ili surađuje djelomično te se stoga nalazi temelje na činjenicama dostupnima u skladu s člankom 28. Osnovne uredbe, ishod za tu stranu može biti manje povoljan nego što bi bio da je surađivala.

               (28)

               Uskraćivanje odgovora u elektroničkom obliku ne smatra se nesuradnjom, pod uvjetom da zainteresirana strana pokaže da bi dostavljanje odgovora u traženom obliku predstavljalo dodatno opterećenje ili neopravdani dodatni trošak. Zainteresirana strana trebala bi odmah kontaktirati s Komisijom.

         J.   VREMENSKI OKVIR ISPITNOG POSTUPKA

               (29)

               Ispitni postupak zaključit će se, u skladu s člankom 23. stavkom 4. Osnovne uredbe, u roku od devet mjeseci od dana objave ove Uredbe u Službenom listu Europske unije.

         K.   OBRADA OSOBNIH PODATAKA

               (30)

               Napominje se da će se svi osobni podaci prikupljeni u ovom ispitnom postupku obraditi u skladu s Uredbom (EZ) br. 45/2001 Europskog parlamenta i Vijeća (6).

         L.   SLUŽBENIK ZA SASLUŠANJA

               (31)

               Zainteresirane strane mogu zatražiti intervenciju službenika za saslušanja u trgovinskim postupcima. Službenik za saslušanja veza je između zainteresiranih strana i ispitnih službi Komisije. Službenik za saslušanja ispituje zahtjeve za uvid u spis, sporove povezane s povjerljivošću dokumenata, zahtjeve za produljenje rokova i zahtjeve trećih osoba da ih se sasluša. Službenik za saslušanja može organizirati saslušanje s pojedinačnom zainteresiranom stranom i posredovati kako bi osigurao da zainteresirana strana u potpunosti ostvaruje svoje pravo na obranu.

               (32)

               Zahtjev za saslušanje pred službenikom za saslušanja podnosi se u pisanom obliku i trebao bi sadržavati razloge za podnošenje. Zahtjev za saslušanje o pitanjima povezanima s početnom fazom ispitnog postupka mora se podnijeti u roku od 15 dana od datuma objave ove Uredbe u Službenom listu Europske unije. Nakon toga, zahtjev za saslušanje mora se predati u rokovima koje je u svojoj komunikaciji sa strankama odredila Komisija.

               (33)

               Službenik za saslušanja isto tako omogućuje saslušanje uz sudjelovanje stranaka kako bi se mogla izložiti različita stajališta i ponuditi pobijajući dokazi o pitanjima koja su, među ostalim, povezana s postojanjem promjene u strukturi trgovine, (ne)dostatnim opravdanim razlogom ili ekonomskim opravdanjem za takvu promjenu, umanjivanjem popravnih učinaka postojećih mjera i postojanjem subvencije za uvozni istovjetni proizvod i/ili njegove dijelove.

               (34)

               Zainteresirane strane mogu potražiti dodatne informacije i podatke za kontakt na web-stranicama službenika za saslušanja na web-mjestu Glavne uprave za trgovinu: http://ec.europa.eu/trade/trade-policy-and-you/contacts/hearing-officer/,

         DONIJELA JE OVU UREDBU:
   Članak 1.
   Ovime se pokreće ispitni postupak u skladu s člankom 23. stavkom 4. Uredbe (EZ) br. 597/2009 kako bi se utvrdilo izbjegavaju li se mjere uvedene Provedbenom uredbom (EU) br. 1239/2013 ako se u Uniju uvoze kristalni silicijski fotonaponski moduli ili ploče i ćelije vrste koja se rabi u kristalnim silicijskim fotonaponskim modulima ili pločama (debljina ćelija nije veća od 400 mikrometara), trenutačno razvrstani u oznake KN ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 i ex 8541 40 90 (oznake TARIC 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033), poslani iz Malezije i Tajvana, neovisno o tome jesu li deklarirani kao proizvod podrijetlom iz Malezije i Tajvana.
   Ispitni postupak ne odnosi se na uvoze sljedećih proizvoda u Uniju:

               —

               solarni punjači koji se sastoje od manje od šest ćelija, prijenosni su i opskrbljuju uređaje energijom ili pune baterije,

               —

               tankoslojni fotonaponski proizvodi,

               —

               kristalni silicijski fotonaponski proizvodi koji su trajno integrirani u električnu robu kada funkcija električne robe nije proizvodnja energije i kada navedena električna roba koristi električnu energiju proizvedenu pomoću integriranih kristalnih silicijskih fotonaponskih ćelija,

               —

               moduli ili ploče izlaznog napona od najviše 50 V DC i izlazne snage od najviše 50 W samo za izravnu uporabu kao punjači baterija u sustavima s istim svojstvima u pogledu napona i snage.

         Članak 2.
   Carinska tijela poduzimaju, u skladu s člankom 23. stavkom 4. i člankom 24. stavkom 5. Uredbe (EZ) br. 597/2009, odgovarajuće mjere radi evidentiranja uvoza u Uniju iz članka 1. ove Uredbe.
   Evidentiranje istječe devet mjeseci od dana stupanja na snagu ove Uredbe.
   Komisija može uredbom uputiti carinska nadležna tijela da prestanu evidentirati uvoz u Uniju proizvoda koje su proizveli proizvođači koji su zatražili izuzeće od evidentiranja i za koje je utvrđeno da ispunjavaju uvjete za odobravanje izuzeća.
   Kada se deklaracija za puštanje robe u slobodan promet predaje s obzirom na uvoz kristalnih silicijskih fotonaponskih modula i ključnih elemenata (tj. ćelija) trenutačno razvrstanih u oznake TARIC 8541409022, 8541409023, 8541409032 i 8541409033, te oznake TARIC i vrijednost u vatima uvezene robe unose se u odgovarajuće polje te deklaracije.
   Države članice svaki mjesec obavješćuju Komisiju o vrijednosti u vatima za oznake TARIC 8541409022, 8541409023, 8541409032 i 8541409033.
   Članak 3.
   1.   Upitnici se od Komisije moraju zatražiti u roku od 15 dana od datuma objave ove Uredbe u Službenom listu Europske unije.
   2.   Ako zainteresirane strane žele da se njihove izjave uzmu u obzir tijekom ispitnog postupka, moraju se javiti Komisiji, izložiti svoje stavove u pisanom obliku i dostaviti odgovore na upitnik ili bilo koje druge informacije u roku od 37 dana od datuma objave ove Uredbe u Službenom listu Europske unije, osim ako je utvrđeno drukčije.
   3.   Proizvođači u Maleziji i Tajvanu koji zahtijevaju izuzeće uvoza od evidentiranja ili od mjera moraju dostaviti zahtjev koji je valjano potkrijepljen dokazima u istom roku od 37 dana.
   4.   Zainteresirane strane također mogu od Komisije zatražiti saslušanje u istom roku od 37 dana.
   5.   Nositelji autorskih prava dopuštaju upotrebu informacija dostavljenih Komisiji u svrhu ispitnih postupaka trgovinske zaštite koje podliježu autorskim pravima. Prije nego što Komisiji dostave informacije i/ili podatke koji podliježu autorskim pravima treće strane, zainteresirane strane moraju zatražiti posebno dopuštenje od nositelja autorskih prava kojim se izričito dopušta sljedeće: (a) da Komisija upotrebljava informacije i podatke u svrhu ovog postupka trgovinske zaštite, uključujući njegovu objavu u Službenom listu Europske unije i (b) da se informacije i/ili podaci pružaju zainteresiranim stranama u ovom ispitnom postupku.
   6.   Sve informacije koje zainteresirana strana dostavlja u pisanom obliku, uključujući informacije koje se traže u ovoj Uredbi, ispunjene upitnike i korespondenciju, i za koje se zahtijeva povjerljivo postupanje nose oznaku „Limited” („Ograničeno”) (7). Ako zatraže povjerljivo postupanje, zainteresirane strane moraju dokazati osnovanost u skladu s člankom 29. stavkom 1. Osnovne uredbe.
   7.   Zainteresirane strane koje dostavljaju informacije s oznakom „Limited” moraju dostaviti sažetke tih informacija u obliku koji nije povjerljiv, u skladu s člankom 29. stavkom 2. Osnovne uredbe, koji moraju biti označeni oznakom „For inspection by interested parties” („Na uvid zainteresiranim stranama”). Sažeci moraju biti dovoljno detaljni kako bi omogućili razumijevanje suštine informacija dostavljenih kao povjerljivih. Ako zainteresirana strana koja pruža povjerljive informacije ne dostavi sažetak u verziji koja nije povjerljiva u traženom obliku i na traženoj razini kvalitete, takve se informacije ne moraju uzeti u obzir, osim ako zainteresirane strane mogu dokazati da takve informacije nisu pogodne za sažetak. U takvim se izvanrednim okolnostima mora dostaviti izjava o razlozima zašto takav sažetak nije moguć.
   8.   Zainteresirane strane pozivaju se da sve podneske i zahtjeve, uključujući skenirane punomoći i potvrde, dostavljaju e-poštom, osim opsežnih odgovora koji se moraju dostaviti na CD-ROM-u ili DVD-u osobno ili preporučenom poštom. Ako se koriste e-poštom, zainteresirane strane izražavaju svoju suglasnost s pravilima koja se primjenjuju na elektroničke podneske iz dokumenta „KORESPONDENCIJA S EUROPSKOM KOMISIJOM U PREDMETIMA TRGOVINSKE ZAŠTITE” objavljenog na web-mjestu Glavne uprave za trgovinu: http://trade.ec.europa.eu/doclib/docs/2011/june/tradoc_148003.pdf. Zainteresirane strane moraju navesti svoje ime/naziv, adresu, broj telefona i valjanu adresu e-pošte te osigurati da je to ispravna službena adresa e-pošte koja se svakodnevno provjerava. Nakon dostave podataka za kontakt Komisija će sa zainteresiranim stranama komunicirati isključivo e-poštom, osim ako one izričito zatraže da sve dokumente Komisije primaju nekim drugim sredstvom komunikacije ili ako je zbog prirode dokumenta koji se šalje potrebno koristiti se preporučenom poštom. Dodatna pravila i informacije o korespondenciji s Komisijom, uključujući načela koja se primjenjuju na podneske poslane e-poštom, zainteresirane strane mogu pronaći u prethodno spomenutim uputama za komunikaciju sa zainteresiranim stranama.
   9.   Adresa Komisije za korespondenciju:

               European Commission

               Directorate-General for Trade

               Directorate H

               Office: CHAR 04/039

               1040 Bruxelles/Brussel

               BELGIQUE/BELGIË

               E-pošta: TRADE-SP-AC-SUBSIDY-MY-TW@ec.europa.eu

         Članak 4.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. svibnja 2015.

            Za Komisiju

            Predsjednik

         Jean-Claude JUNCKER

      (1)  SL L 188, 18.7.2009., str. 93.

      (2)  Provedbena uredba Vijeća (EU) br. 1239/2013 od 2. prosinca 2013. o uvođenju konačne kompenzacijske pristojbe na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine (SL L 325, 5.12.2013., str. 66.).

      (3)  U skladu s člankom 143. Uredbe Komisije (EEZ) br. 2454/93 o utvrđivanju odredaba za provedbu Carinskog zakonika Zajednice, osobe se smatraju povezanima samo: (a) ako je jedna službenik ili direktor poduzeća u vlasništvu druge osobe i obratno; (b) ako su pravno priznati partneri u poslu; (c) ako su poslodavac i posloprimac; (d) ako je bilo koja osoba izravni ili neizravni vlasnik, nadzire ili posjeduje 5 % ili više glavnih dionica s pravom glasa ili udjela u obje osobe; (e) jedna od njih, izravno ili neizravno, nadzire drugu; (f) obje, izravno ili neizravno, nadzire treća osoba; (g) ako zajedno izravno ili neizravno nadziru treću osobu; ili (h) ako su članovi iste obitelji. Osobe se smatraju članovima iste obitelji samo ako su u jednom od sljedećih odnosa: i. suprug i supruga, ii. roditelj i dijete, iii. brat i sestra (i polubrat i polusestra), iv. djed ili baka i unuk ili unuka, v. ujak ili ujna/tetak ili tetka/stric ili strina i nećak ili nećakinja, vi. roditelj supružnika i zet ili snaha, vii. šogor i šogorica. (SL L 253, 11.10.1993., str. 1.) U tom kontekstu „osoba” znači svaka fizička ili pravna osoba.

      (4)  Međutim, čak i ako su proizvođači povezani u prethodno navedenom smislu s trgovačkim društvima na koja se primjenjuju postojeće mjere, izuzeće se još uvijek može odobriti ako nema dokaza da je odnos s trgovačkim društvima na koja se primjenjuju postojeće mjere uspostavljen ili da se upotrebljava radi izbjegavanja tih mjera.

      (5)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

      (6)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (7)  Dokument s oznakom „Limited” dokument je koji se smatra povjerljivim u skladu s člankom 29. Uredbe Vijeća (EZ) br. 597/2009 (SL L 188, 18.7.2009., str. 93.) i člankom 12. Sporazuma WTO-a o subvencijama i kompenzacijskim mjerama. To je ujedno zaštićeni dokument u skladu s člankom 4. Uredbe (EZ) br. 1049/2001 Europskog parlamenta i Vijeća (SL L 145, 31.5.2001., str. 43.).


title: Provedbena uredba Komisije (EU) 2016/91 оd 26. siječnja 2016. o izmjeni Uredbe Vijeća (EZ) br. 2368/2002 o provedbi postupka certificiranja Procesa Kimberley za međunarodnu trgovinu neobrađenim dijamantima

text:
               27.1.2016

               HR

               Službeni list Europske unije

               L 19/28

         PROVEDBENA UREDBA KOMISIJE (EU) 2016/91
   оd 26. siječnja 2016.
   o izmjeni Uredbe Vijeća (EZ) br. 2368/2002 o provedbi postupka certificiranja Procesa Kimberley za međunarodnu trgovinu neobrađenim dijamantima
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2368/2002 od 20. prosinca 2002. o provedbi postupka certificiranja Procesa Kimberley za međunarodnu trgovinu neobrađenim dijamantima (1), a posebno njezin članak 19.,
   budući da:

               (1)

               Člankom 19. Uredbe (EZ) br. 2368/2002 predviđen je popis tijela Zajednice koji održava Komisija u Prilogu III.

               (2)

               Bugarska je dopisom obavijestila Komisiju da namjerava ukinuti tijelo Unije u Bugarskoj u skladu s Uredbom (EZ) br. 2368/2002.

               (3)

               Prilog III. Uredbi (EZ) br. 2368/2002 trebalo bi stoga na odgovarajući način izmijeniti.

               (4)

               Mjere predviđene ovom Uredbom u skladu su s mišljenjem Odbora iz članka 22. Uredbe (EZ) br. 2368/2002,

         DONIJELA JE OVU UREDBU:
   Članak 1.
   Prilog III. Uredbi (EZ) br. 2368/2002 zamjenjuje se Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. siječnja 2016.

            Za Komisiju

            Potpredsjednica

         Federica MOGHERINI

      (1)  SL L 358, 31.12.2002., str. 28.

      PRILOG

            „PRILOG III.

               Popis nadležnih tijela država članica i njihovih zadaća iz članaka 2. i 19.

               BELGIJA

                           Federale Overheidsdienst Economie, KMO, Middenstand en Energie, Dienst Vergunningen/Service Public Fédéral Economie,

                        PME, Classes moyennes et Energie, Service Licence,

                        Italiëlei 124, bus 71

                        B-2000 Antwerpen

                        Tel. (32-3) 206 94 70

                        Faks (32-3) 206 94 90

                        E-pošta: kpcs-belgiumdiamonds@economie.fgov.be

                  U Belgiji kontrole uvoza i izvoza neobrađenih dijamanata prema Uredbi (EZ) br. 2368/2002 i carinski tretman provodi isključivo:

                        The Diamond Office,

                        Hovenierstraat 22

                        B-2018 Antwerpen.

               ČEŠKA

            U Češkoj kontrole uvoza i izvoza neobrađenih dijamanata prema Uredbi (EZ) br. 2368/2002 i carinski tretman provodi isključivo:

                        Generální ředitelství cel

                        Budějovická 7

                        140 96 Praha 4

                        Česká republika

                        Tel. (420-2) 61 33 38 41, (420-2) 61 33 38 59, mob. (420-737) 213 793

                        Faks (420-2) 61 33 38 70

                        E-pošta: diamond@cs.mfcr.cz

                  Permanent service at designated custom office – Praha Ruzyně
            Tel. +420 2220113788
            ili tel. (420-2) 220 119 678

               NJEMAČKA

            U Njemačkoj kontrole uvoza i izvoza neobrađenih dijamanata prema Uredbi (EZ) br. 2368/2002, uključujući izdavanje certifikata Zajednice, provodi isključivo sljedeće tijelo:

                        Hauptzollamt Koblenz

                        Zollamt Idar-Oberstein

                        Zertifizierungsstelle für Rohdiamanten

                        Hauptstraße 197

                        D-55743 Idar-Oberstein

                        Tel. (49-6781) 56 27-0

                        Faks (49-6781) 56 27-19

                        E-pošta: poststelle@zabir.bfinv.de

                  Za potrebe članka 5. stavka 3., članaka 6., 9., 10., članka 14. stavka 3. te članaka 15. i 17. ove Uredbe, posebno u pogledu obveze izvješćivanja Komisije, sljedeće tijelo djeluje kao nadležno njemačko tijelo:

                        Bundesfinanzdirektion Südost

                        Krelingstraβe 50

                        D-90408 Nürnberg

                        Tel. (49-911) 376 3754

                        Faks (49-911) 376 2273

                        E-pošta: diamond.cert@bfdso.bfinv.de

               PORTUGAL

                        Autoridade Tributária e Aduaneira

                        Direção de Serviços de Regulação Aduaneira

                        R. da Alfândega, 5

                        1149-006 Lisboa

                        Tel: +351 218813888/9

                        Faks: +351 218813941

                        E-pošta: dsra@at.gov.pt

                  U Portugalu kontrole uvoza i izvoza neobrađenih dijamanata prema Uredbi (EZ) br. 2368/2002 i carinski tretman provodi isključivo:

                        Alfândega do Aeroporto de Lisboa

                        Aeroporto de Lisboa,

                        Terminal de Carga, Edifício 134

                        1750-364 Lisboa

                        Tel: +351 210030080

                        Faks: +351 210037777

                        Adresa e-pošte: aalisboa-kimberley@at.gov.pt

               RUMUNJSKA

                        Autoritatea Națională pentru Protecția Consumatorilor

                        (Državno tijelo za zaštitu potrošača)

                        1 Bd. Aviatorilor Nr. 72, sectorul 1 București, România

                        (72 Aviatorilor Bvd., sektor 1, Bukurešt, Rumunjska)

                        Cod postal (poštanski broj) 011865

                        Tel. (40-21) 318 46 35/312 98 90/312 12 75

                        Faks (40-21) 318 46 35/314 34 62

                        www.anpc.ro

               UJEDINJENA KRALJEVINA

                        Government Diamond Office

                        Conflict Department

                        Room WH1.214

                        Foreign and Commonwealth Office

                        King Charles Street

                        London

                        SW1A 2AH

                        Tel. (44-207) 008 6903/5797

                        Faks (44-207) 008 3905”


title: Provedbena uredba Komisije (EU) 2017/1587 оd 19. rujna 2017. o izmjeni Uredbe (EU) br. 642/2010 o pravilima za primjenu Uredbe Vijeća (EZ) br. 1234/2007 u pogledu uvoznih carina za sektor žitarica

text:
               20.9.2017

               HR

               Službeni list Europske unije

               L 241/15

         PROVEDBENA UREDBA KOMISIJE (EU) 2017/1587
   оd 19. rujna 2017.
   o izmjeni Uredbe (EU) br. 642/2010 o pravilima za primjenu Uredbe Vijeća (EZ) br. 1234/2007 u pogledu uvoznih carina za sektor žitarica
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 180.,
   budući da:

               (1)

               Uredbom Komisije (EU) br. 642/2010 (2) utvrđuju se pravila o izračunu i određivanju uvoznih carina na određene proizvode, uključujući proizvode obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kvalitete osim za sjetvu), 1002 10 00 i 1002 90 00.

               (2)

               U skladu s Odlukom Vijeća (EU) 2017/38 (3), Vijeće se usuglasilo o privremenoj primjeni Sveobuhvatnoga gospodarskog i trgovinskog sporazuma između Kanade, s jedne strane, i Europske unije i njezinih država članica, s druge strane („Sporazum”).

               (3)

               Člankom 2.4. Sporazuma predviđeno je smanjenje ili ukidanje carina na robu podrijetlom iz bilo koje stranke u skladu s rasporedom ukidanja carina iz Priloga 2-A Sporazumu. Točkom 3. podtočkom (d) tog priloga propisano je ukidanje carina na određenu robu, uključujući robu s oznakama KN 1001 11 00, 1001 19 00, ex 1001 99 00 (obična pšenica visoke kvalitete osim za sjetvu), 1002 10 00 i 1002 90 00, u osam jednakih faza s početkom od datuma stupanja na snagu Sporazuma.

               (4)

               Uredbu (EU) br. 642/2010 trebalo bi stoga na odgovarajući način izmijeniti. Predložene izmjene trebale bi se primjenjivati od 21. rujna 2017., datuma početka privremene primjene Sporazuma, i stoga bi ova Uredba trebala stupiti na snagu što je prije moguće.

               (5)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Uredba (EU) br. 642/2010 mijenja se kako slijedi:

               1.

               U članku 2. dodaje se sljedeći stavak:
               „5.   U pogledu proizvoda podrijetlom iz Kanade s oznakama KN 1001 11 00, 1001 19 00, ex 1001 99 00 (obična pšenica visoke kvalitete osim za sjetvu), 1002 10 00 i 1002 90 00, uvozna carina jednaka je postotku pristojbe određene u skladu sa stavkom 2. i, ako je primjenjivo, stavkom 4. Postotak koji se primjenjuje utvrđen je Prilogom I.a. Uvozna carina zaokružuje se naniže barem na najbližu tisućinku EUR.”.

               2.

               Umeće se Prilog I.a, čiji je tekst utvrđen u Prilogu ovoj Uredbi.

         Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 21. rujna 2017.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. rujna 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  Uredba Komisije (EU) br. 642/2010 od 20. srpnja 2010. o pravilima za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (SL L 187, 21.7.2010., str. 5.).

      (3)  Odluka Vijeća (EU) 2017/38 od 28. listopada 2016. o privremenoj primjeni Sveobuhvatnog gospodarskog i trgovinskog sporazuma između Kanade, s jedne strane, i Europske unije i njezinih država članica, s druge strane (SL L 11, 14.1.2017., str. 1080.).

      PRILOG
      „
            PRILOG I.a

               Postotak iz članka 2. stavka 5.

                        Godina

                        Postotak

                        2017.

                        87,5

                        2018.

                        75

                        2019.

                        62,5

                        2020.

                        50

                        2021.

                        37,5

                        2022.

                        25

                        2023.

                        12,5

                        2024. i svaka sljedeća godina

                        0 (oslobođeno od carine)

                  ”


title: Provedbena uredba Komisije (EU) br. 439/2013 od 13. svibnja 2013. o 192. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

text:
               18/Sv. 15

               HR

               Službeni list Europske unije

               252

         32013R0439

               L 129/34

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 439/2013
   od 13. svibnja 2013.
   o 192. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al-Qaidom (1), a posebno njezin članak 7. stavak 1. točku (a) i članak 7.a stavak 5.,
   budući da:

               (1)

               Prilogom Uredbi (EZ) br. 881/2002 navode se osobe, skupine i subjekti na koje se primjenjuje zamrzavanje financijskih sredstava i gospodarskih izvora prema ovoj Uredbi.

               (2)

               Dana 2. svibnja 2013. Odbor za sankcije Vijeća sigurnosti Ujedinjenih naroda (VSUN) odlučio je izbrisati jednu fizičku osobu sa svog popisa osoba, skupina i subjekata na koje se treba primjenjivati zamrzavanje financijskih sredstava i gospodarskih izvora, nakon razmatranja zahtjeva za brisanje s popisa koji je podnijela ta osoba i cjelovitog izvješća pravobranitelja izrađenog na temelju Rezolucije VCUN 1904 (2009).

               (3)

               Prilog I Uredbi (EZ) br. 881/2002 stoga bi trebalo na odgovarajući način ažurirati,

         DONIJELA JE OVU UREDBU:
   Članak 1.
   Prilog I. Uredbi (EZ) 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. svibnja 2013.

            Za Komisiju,

            u ime predsjednika,

            Voditelj Službe za instrumente vanjske politike

      (1)  SL L 139, 29.5.2002., str. 9.
   PRILOG
   Prilog I. Uredbi (ESZ) br. 881/2002 mijenja se kako slijedi:
   Pod unosom „Fizičke osobe” briše se sljedeći unos:

      „Mohamed Ben Mohamed Ben Khalifa Abdelhedi (alias Mohamed Ben Mohamed Abdelhedi). Adresa: (a) Via Galileo Ferraries 64, Varese, Italija; (b) 261 Kramdah Road (km 2), Sfax, Tunis. Datum rođenja: 10.8.1965. Mjesto rođenja: Sfax, Tunis. Državljanstvo: tunisko. Br. putovnice: L965734 (tuniska putovnica izdana 6.2.1999., prestala važiti 5.2.2004.). Druge informacije: (a) talijanski porezni broj: BDL MMD 65M10 Z352S, (b) ime majke: Shadhliah Ben Amir; (c) u kolovozu 2009. boravio u Italiji. Datum određivanja iz članka 2.a stavka 4. točke (b): 23.6.2004.”


title: Provedbena uredba Komisije (EU) 2015/394 оd 10. ožujka 2015. o izmjeni Priloga Uredbi (EU) br. 37/2010 u pogledu tvari „tulatromicin”  Tekst značajan za EGP

text:
               11.3.2015

               HR

               Službeni list Europske unije

               L 66/1

         PROVEDBENA UREDBA KOMISIJE (EU) 2015/394
   оd 10. ožujka 2015.
   o izmjeni Priloga Uredbi (EU) br. 37/2010 u pogledu tvari „tulatromicin”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Najveća dopuštena količina rezidua (NDK) farmakološki djelatnih tvari namijenjenih primjeni u Uniji u veterinarsko-medicinskim proizvodima kod životinja koje se upotrebljavaju za proizvodnju hrane ili u biocidnim proizvodima koji se upotrebljavaju u uzgoju životinja utvrđuje se u skladu s Uredbom (EZ) br. 470/2009.

               (2)

               Farmakološki djelatne tvari i njihova klasifikacija s obzirom na NDK-ove u hrani životinjskog podrijetla utvrđene su u Prilogu Uredbi Komisije (EU) br. 37/2010 (2).

               (3)

               Tulatromicin je trenutačno uvršten u tablicu 1. Priloga Uredbi (EU) br. 37/2010 kao dopuštena tvar za goveda, svinje, ovce i koze, primjenjiva na mišiće, masno tkivo (kožu i masno tkivo za svinje), jetru i bubrege, ne uključujući životinje čije je mlijeko namijenjeno prehrani ljudi. Privremeni NDK-ovi za tu tvar utvrđeni za goveda i svinje istječu 1. siječnja 2015.

               (4)

               Odbor za veterinarsko-medicinske proizvode dostavio je i ocijenio dodatne podatke te je predložio da se privremeni NDK-ovi za tulatromicin u govedima i svinjama odrede kao konačni.

               (5)

               U skladu s člankom 5. Uredbe (EZ) br. 470/2009, Europska agencija za lijekove razmatra mogućnost uporabe utvrđenih najvećih dopuštenih količina rezidua za farmakološki djelatnu tvar u određenoj hrani za drugu hranu dobivenu od iste vrste životinja, ili utvrđene najveće dopuštene količine rezidua za farmakološki djelatnu tvar u jednoj ili više vrsta životinja za drugu vrstu životinja. Odbor za veterinarsko-medicinske proizvode zaključio je da se ekstrapolacija na druge vrste životinja namijenjene proizvodnji hrane za tu tvar ne podržava.

               (6)

               Unos za tulatromicin u tablici 1. Priloga Uredbi (EU) br. 37/2010 stoga treba na odgovarajući način izmijeniti.

               (7)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. ožujka 2015.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      U tablici 1. Priloga Uredbi (EU) br. 37/2010 unos za tvar „tulatromicin” zamjenjuje se sljedećim unosom:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapijska klasifikacija

                     „Tulatromicin

                     (2R,3S,4R,5R,8R,10R,11R,12S, 13S,14R)-2-etil-3,4,10,13-tetra-hidroksi-3,5,8,10,12,14-heksametil-11-[[3,4,6-trideoksi-3-(dimetil-lamino)-ß-D-ksilo-heksopiranosil]oksi]-1-oksa-6-azaciklopent-dekan-15-on izraženi kao ekvivalenti tulatromicina

                     Ovce, koze

                     450 μg/kg

                     Mišić

                     Ne smije se primjenjivati za životinje čije je mlijeko namijenjeno prehrani ljudi

                     Protuupalne tvari/antibiotici”

                     250 μg/kg

                     Masno tkivo

                     5 400 μg/kg

                     Jetra

                     1 800 μg/kg

                     Bubreg

                     Goveda

                     300 μg/kg

                     Mišić

                     200 μg/kg

                     Masno tkivo

                     4 500 μg/kg

                     Jetra

                     3 000 μg/kg

                     Bubreg

                     Svinje

                     800 μg/kg

                     Mišić

                     300 μg/kg

                     Koža i masno tkivo u prirodnom omjeru

                     4 000 μg/kg

                     Jetra

                     8 000 μg/kg

                     Bubreg


title: Provedbena uredba Komisije (EU) br. 1030/2013 оd 24. listopada 2013. o izmjeni Uredbe (EZ) br. 889/2008 o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu

text:
               25.10.2013

               HR

               Službeni list Europske unije

               L 283/15

         PROVEDBENA UREDBA KOMISIJE (EU) br. 1030/2013
   оd 24. listopada 2013.
   o izmjeni Uredbe (EZ) br. 889/2008 o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 13. stavak 3., članak 15. stavak 2. i članak 40.,
   budući da:

               (1)

               Uredbom (EZ) br. 834/2007 utvrđuju se osnovni zahtjevi za ekološku proizvodnju morskih algi i životinja akvakulture. Detaljna pravila za provedbu tih zahtjeva utvrđena su Uredbom Komisije (EZ) br. 889/2008 (2), kako je izmijenjena posebno Uredbom Komisije (EZ) br. 710/2009 (3).

               (2)

               U skladu s člankom 95. stavkom 11. Uredbe (EZ) br. 889/2008 nacionalna tijela mogu odobriti proizvodnim jedinicama za akvakulturu i morske alge koje su osnovane prije 1. siječnja 2009. i koje su proizvodile u skladu s nacionalnim pravilima za ekološku proizvodnju da pod određenim uvjetima zadrže svoj ekološki status u razdoblju koje istječe 1. srpnja 2013.

               (3)

               Sedam država članica nedavno je podnijelo zahtjeve za reviziju pravila o proizvodima, tvarima i tehnikama koje se mogu koristiti u ekološkoj proizvodnji proizvoda akvakulture. Te zahtjeve treba ocijeniti stručna skupina za tehničko savjetovanje o ekološkoj proizvodnji koja je osnovana Odlukom Komisije 2009/427/EZ (4).

               (4)

               Ekološka proizvodnja morskih algi i ekološka proizvodnja životinja akvakulture još uvijek su prilično nova područja koja su obilježena velikom raznolikošću i visokom razinom tehničke složenosti te je postalo očito da je potreban duži prijelazni rok.

               (5)

               Radi omogućavanja kontinuiteta i pružanja potrebnog vremena za ocjenjivanje zahtjeva koje su podnijele države članice te izbjegavanja smetnji za proizvodne jedinice koje su osnovane prije 1. siječnja 2009. i koje su proizvodile u skladu s nacionalnim pravilima, prikladno je produžiti prijelazno razdoblje utvrđeno člankom 95. stavkom 11. Uredbe (EZ) br. 889/2008.

               (6)

               Kako bi se osigurao nesmetani ekološki status tih proizvodnih jedinica, ova bi se Uredba trebala primjenjivati od 1. srpnja 2013.

               (7)

               Uredbu (EZ) br. 889/2008 treba stoga na odgovarajući način izmijeniti.

               (8)

               Mjere predviđene ovom Uredbom u skladu su s mišljenjem regulatornog Odbora za ekološku proizvodnju,

         DONIJELA JE OVU UREDBU:
   Članak 1.
   U članku 95. stavku 11. Uredbe (EZ) br. 889/2008, datum „1. srpnja 2013.” zamjenjuje se datumom „1. siječnja 2015.”.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

   Primjenjuje se od 1. srpnja 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. listopada 2013.

            Za Komisiju

            Predsjednik

         José Manuel BARROSO

      (1)  SL L 189, 20.7.2007., str. 1.

      (2)  SL L 250, 18.9.2008., str. 1.

      (3)  SL L 204, 6.8.2009., str. 15.

      (4)  SL L 139, 5.6.2009., str. 29.